SAP (yritys)

SAP SE (lyhenne sanoista Systeme, Anwendungen und Produkte in der Datenverarbeitung, SAP) on saksalainen yritys, joka on Euroopan suurin ja maailman kolmanneksi suurin ohjelmistovalmistaja. SAP on maailman suurin yritysohjelmistojen valmistaja. SAP:n perusti viisi entistä IBM:n työntekijää Mannheimissa vuonna 1972. SAP on erikoistunut yritysten ERP- eli toiminnanohjausjärjestelmiin liittyviin tuotteisiin. Vuonna 2014 SAP osti Concur Technologies -yrityksen, minkä johdosta se kasvoi maailman toiseksi suurimmaksi pilvipalveluja tuottavaksi yrityksesi. Yhdysvaltalainen Bill McDermott ja tanskalainen Jim Hagemann Snabe olivat yhdessä SAP:n toimitusjohtajia vuosina 2010–2014. McDermott toimi tämän jälkeen ainoana toimitusjohtajana, kun Snabe jätti yhtiön vuonna 2014. McDermottin aikana SAP oli aktiivinen yrityskaupoissa; Concur Technologiesin oston lisäksi suuriin kauppoihin lukeutuivat SuccessFactorsin ja Hybriksen hankinnat. McDermott ilmoitti syksyllä 2019 ettei tulisi jatkamaan SAP:n johdossa. SAP jatkoi tämän jälkeen kahden toimitusjohtajan perinnettä nimittämällä yhtiön sisältä Christian Kleinin ja Jennifer Morganin uusiksi toimitusjohtajiksi. Lähteet Aiheesta muualla Kuvia tai muita tiedostoja aiheesta SAP (yritys) Wikimedia Commonsissa SAP SE (englanniksi, saksaksi) SAP Suomi SAP Documents (englanniksi)